คือเป็นแผลคันตามขา ขาหนีบ ข้อเท้ามาตั้งเเต่เล็ก แผลจะมีน้ำเหลืองออกมามาก คืออาการจะเป็นตุ่มนู่นใสเล็กๆ แล้วคันพอเกาตุ่มใสจะเเตกแล้วเเผลจะใหญ่ขึ้นมาก บางที่เป็นตุ่มเล็กๆคันๆ เป็นเดือนกว่าจะหาย ที่ขาก็เป็นเเบบนี้ จนเเผลมีขนาดใหญ่ ไปร้านยาเภสัชให้betamethasone แต่ไม่ดีขึ้น เมื่อก่อนใช้โทนาฟบี พอคุมอาการได้แต่ถ้าไม่ทาอีกสักพักก็ขึ้นที่จุดเดิม
สวัสดีค่ะ การวินิจฉัยที่เป็นไปได้-ผื่นผิวหนังอักเสบ มักเป็นตามข้อพับ ขาหนีบ เป็นมาตั้งแต่เด็ก เป็นตุ่มนูนใส แดง คัน เกิดจากปัจจัยภายในร่างกายเอง-ผื่นผิวหนังจากการสัมผัสเช่นแพ้้สบู่ โลชั่นที่ใช้-ตุ่มน้ำจากสาเหตุอื่นๆเช่นเริม งูสวัด อีสุกอีใสจากประวัติเข้าได้กับผื่นผิวหนังอักเสบมากที่สุดการรักษาใช้ยาสเตียรอยด์ทาบางๆเฉพาะที่ ใช้น้ำเปล่าสะอาดล้าง ไม่ใช้สบู่ถูโดยตรง ไม่ไปเกาบ่อยๆ รับประทานยาแก้แพ้แก้คัน ถ้าเป็นมากในบางรายอาจมีการให้ยาสเตียรอยด์รับประทานเพื่อคุมอาการ ควรปรึกษาแพทย์ผิวหนังก่อนใช้ยารับประทานหากตุ่มมีอาการแสบร้อนมาก แดงมาก มีเลือดหรือหนองไหล อาจมีการติดเชื้อร่วมด้วย ควรไปพบแพทย์เพื่อได้รับยาฆ่าเชื้อและทำแผลอย่างถูกวิธี